Ing tradhisi punika, para nelayan sesarengan kaliyan bebrayan ngawontenaken Ritual Sadranan kanthi ndandani prau-prau nelayan ingkang isinipun sesaji, kadosta endhas kebo, jajan pasar, ringgit Dewi Sri lan Pandhawa, lan dolanan bocah. Sawetawis sampun dipundongakaken lajeng dipun-asta dhateng madya laut lajeng dipunlarung. Ingkang sepisanan dipunwiwiti nglarungaken endhas kebo dening tokoh spiritual. Wosipun prau ingkang sampun dipunlarung dados rebutan lare-larenipun nelayan kanthi pangajap pikantuk barokah saking Allah swt mawi piranti lan uba rampe ingkang dipunlarung kala wau.